**Zmluva o poskytovaní zdravotníckych služieb**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Článok 1**

**Zmluvné strany**

**Objednávateľ:** **Východoslovenský ústav srdcových a cievnych chorôb, a.s.**

 Ondavská 8

 040 11 Košice

Štatutárny orgán: doc. MUDr. František Sabol, PhD., MPH, MBA predseda predstavenstva

 Ing. Marián Albert, MBA, podpredseda predstavenstva

 prof. MUDr. Mária Frankovičová, PhD., člen predstavenstva

Zástupca na rokovanie

vo veciach zmluvných: Ing. Marián Albert, MBA, podpredseda predstavenstva

Zodpovedný za plnenie

zmluvy : Ing. Martina Smerecká, samostatný odborný referent

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., č. účtu: 0445952274/0900

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len **„objednávateľ“**)

a

**Poskytovateľ: ..................................................**

 **..................................................**

 **..................................................**

Štatutárny orgán: **..................................................**

IČO: **..................................................**

DIČ: **..................................................**

IČ DPH: **..................................................**

Bankové spojenie: **..................................................**

Tel. : **..................................................**

Fax : **..................................................**

Spoločnosť zapísaná v: **..................................................**  (ďalej len **„poskytovateľ**“)

(objednávateľ a poskytovateľ ďalej spoločne označovaní ako **„zmluvné strany“**)

Túto zmluvu o poskytnutí služby uzatvára objednávateľ ako verejný obstarávateľ s poskytovateľom ako úspešným uchádzačom v zákazke s nízkou hodnotou v súlade so zákonom č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“).

**II. Predmet zmluvy**

1. Predmetom tejto zmluvy je poskytovanie zdravotníckych služieb v odbore klinická biochémia a klinická hematológia (ďalej len „rozbor/vyšetrenia biologického materiálu“) poskytovateľom pre účely lekárskych preventívnych prehliadok zamestnancov objednávateľa.
2. Poskytovateľ vykoná rozbor/vyšetrenia biologického materiálu na svojom pracovisku - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[1]](#footnote-1) (ďalej len „pracovisko“)
3. Poskytovateľ poskytne službu podľa Prílohy č. 1 – Špecifikácia predmetu zákazky, ktorá je neoddeliteľnou súčasťou tejto zmluvy.
4. **Podmienky a spôsob plnenia**
5. Poskytovateľ je povinný:
6. poskytovať službu v súlade s ustanoveniami zmluvy, výsledku prieskumu trhu a na základe samostatných písomných objednávok objednávateľa na vykonanie rozboru/vyšetrenia biologického materiálu, podľa jeho prevádzkových potrieb, pričom objednávateľ jednotlivé objednávky vystaví prostredníctvom tlačiva „Žiadanka“, ktorá bude obsahovať najmä:
* identifikáciu odosielajúceho pracoviska objednávateľa,
* údaje o pacientovi (meno, priezvisko, rodné číslo, zdravotnú poisťovňu),
* označenie druhu biologického materiálu,
* dátum a čas odberu biologického materiálu,
* klinickú diagnózu - štatisticky kód aj názov, na základe ktorej je indikované požadované vyšetrenie,
* údaje o liečbe ovplyvňujúcej postup a výsledky vyšetrenia,
1. meno, priezvisko, titul, podpis a pečiatku žiadajúceho lekára objednávateľa; prevziať biologický materiál zo zberného miesta objednávateľa denne, v čase od 08:00 do 09:00 hod.;
2. odviesť biologický materiál na svoje pracovisko na rozbor/vyšetrenie biologického materiálu podľa uvedenej špecifikácie predmetu zákazky;
3. vykonať rozbor/vyšetrenie biologického materiálu v rozsahu požadovanom objednávateľom (vyznačený na Žiadanke) najneskôr do:
* 24 hodín od zberu biologického materiálu.
1. výsledky doručiť:
* elektronicky, priamo do systému NIS objednávateľa (Nemocničný Informačný Systém) v lehote uvedenej v písm. d), pričom sa požaduje, aby poskytovateľ podporoval export výsledkov vo formáte XML DASTA3 a vedel ich poskytnúť k stiahnutiu zabezpečeným spôsobom (napr. protokolom FTPS),
* osobne/poštou v tlačenej podobe na zberné miesto objednávateľa najneskôr do 48 hodín od zberu biologického materiálu.
1. **Kúpna cena a platobné podmienky**
2. Zmluvné strany prejavujú vôľu uzavrieť túto zmluvu s tým, že celková cena za predmet zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Takto stanovená celková cena za predmet zmluvy je maximálna a záväzná počas platnosti tejto zmluvy.
3. Kúpna cena za poskytnutie služby je podľa § 29 zákona č. 222/2004 Z.z. o dani z pridanej hodnoty v znení neskorších predpisov oslobodené od dane z pridanej hodnoty.
4. Maximálny finančný rozsah predmetu plnenia zmluvy je v sume: **14 766, 00 EUR bez DPH** (slovom: štrnásťtisícsedemstošesťdesiatšesť EUR bez DPH).
5. Jednotková cena za poskytnutie služby (vrátane rozpisu jednotlivých položiek predmetu zmluvy v prípade, ak je to relevantné), je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a je uvedená v Prílohe č.2 – Štruktúrovaný rozpočet ceny, ktorá tvorí neoddeliteľnú súčasť tejto zmluvy.
6. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako "nižšia cena") za rovnaké alebo porovnateľné plnenie ako je obsiahnuté v tejto zmluve a poskytovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy zaväzuje sa poskytovateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. Poskytovateľ je povinný bezodkladne, najneskôr však do 5 pracovných dní od zistenia skutočnosti, resp. od oznámenia zistenej skutočnosti uvedenej v predchádzajúcej vete, doručiť objednávateľovi dodatok, predmetom ktorého bude upravená cena zistená podľa bodu 5. tejto zmluvy.
7. Cena za služby bude fakturovaná objednávateľovi najneskôr do 15-teho kalendárneho dňa nasledujúceho kalendárneho mesiaca za predchádzajúci kalendárny mesiac.
8. Povinnou prílohou faktúry je zmluvnými stranami potvrdený protokol o poskytnutí služby, ktorý musí obsahovať najmä: meno, priezvisko, titul zamestnanca verejného obstarávateľa, dátum rozboru, druh rozboru (štandardný odber/ odber pre ionizujúce žiarenie/ odber hepatitídy B), cenu alebo bodové hodnotenie (jedno sumárne číslo) na každý odber.
9. Splatnosť faktúry je 14 kalendárnych dní odo dňa jej doručenia objednávateľovi. Platbu objednávateľ vykoná formou bezhotovostného platobného styku na účet prevádzkovateľa, rozhodujúci je deň odpísania platby z účtu objednávateľa.
10. Faktúra musí obsahovať náležitosti podľa platných právnych predpisov a tejto zmluvy. V prípade, že doručená faktúra nebude vystavená správne, je objednávateľ oprávnený predmetnú faktúru vrátiť poskytovateľovi na opravu alebo doplnenie. Poskytovateľ je povinný vystaviť novú faktúru a doručiť ju objednávateľovi, pričom lehota splatnosti plynie až od doručenia riadne vystavenej faktúry.
11. **Doba plnenia zmluvy**
12. Táto zmluva sa uzatvára na dobu 24 mesiacov odo dňa účinnosti zmluvy, resp. do doby naplnenia zmluvného finančného objemu uvedeného v článku IV. odseku 3 tejto zmluvy a to podľa toho, ktorá z uvedených skutočností nastane skôr.
13. **Záverečné ustanovenia**
14. Zmluva nadobúda platnosť dňom podpísania oprávnenými zástupcami oboch zmluvných strán a účinnosť deň po dni jej zverejnenia v Centrálnom registri zmlúv.
15. Platnosť zmluvy je možné ukončiť:
16. dohodou zmluvných strán,
17. výpoveďou bez uvedenia dôvodu. Vypovedať zmluvu môže ktorákoľvek zmluvná strana s 2- mesačnou výpovednou lehotou. Výpovedná lehota začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
18. Akékoľvek zmeny a doplnky k tejto zmluve sú možné len so súhlasom oboch zmluvných strán a výlučne v písomnej forme t.j. formou písomného dodatku, ktorý sa po podpise oboch zmluvných strán stáva neoddeliteľnou súčasťou tejto zmluvy.
19. Zmluvné strany sa dohodli, že pohľadávky, ktoré vzniknú poskytovateľovi z tohto zmluvného vzťahu, poskytovateľ nie je oprávnený postúpiť tretím osobám bez predchádzajúceho súhlasu objednávateľa. Postúpenie pohľadávok bez predchádzajúceho súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.
20. Touto zmluvou nie sú dotknuté práva a povinnosti zmluvných strán vyplývajúce zo všeobecne záväzných právnych predpisov.
21. Vzťahy, ktoré nie sú v tejto zmluve osobitne upravené, sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
22. Zmluvné strany zhodne vyhlasujú, že táto zmluva nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že zmluvné strany rozumejú jej obsahu a právnym následkom vyplývajúcim z tejto zmluvy a že zmluva je uzatvorená na základe ich slobodnej a vážnej vôle bez omylu.
23. Nedeliteľnou súčasťou tejto zmluvy je

Príloha č. 1 – Špecifikácia predmetu zákazky [[2]](#footnote-2)

Príloha č. 2 – Štruktúrovaný rozpočet ceny [[3]](#footnote-3)

1. Táto zmluva bola vyhotovená v štyroch rovnopisoch a každá zmluvná strana dostane dva rovnopisy.

V Košiciach dňa................... V.............................dňa...........

Za objednávateľa: Za poskytovateľa:

...................................................................... .........................................................

doc. MUDr. František Sabol, PhD.,MPH, MBA Meno, podpis štatutárneho orgánu,

predseda predstavenstva pečiatka

Východoslovenský ústav srdcových

a cievnych chorôb, a.s.

.........................................................

Ing. Marián Albert, MBA

podpredseda predstavenstva

Východoslovenský ústav srdcových

a cievnych chorôb, a.s.

............................................................

prof. MUDr. Mária Frankovičová, PhD.

člen predstavenstva

Východoslovenský ústav srdcových

a cievnych chorôb, a.s.

1. Poskytovateľ uvedie názov pracoviska spolu s jeho adresou, kde bude vykonávať požadované vyšetrenia. [↑](#footnote-ref-1)
2. Poskytovateľ priloží Prílohu č. 2 Výzvy na predloženie cenovej ponuky, ktorú predložil vo svojej ponuke [↑](#footnote-ref-2)
3. Poskytovateľ priloží Prílohu č. 3 Výzvy na predloženie cenovej ponuky, ktorú predložil vo svojej ponuke [↑](#footnote-ref-3)